Врз основа на член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 01-842/1 од 15.12.2021 година, постапувајќи по Барањетото за пристап до информации од јавен карактер поднесено од Балканска истражувачка репортерска мрежа - Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 26.09. 2022 година, го донесе следното

**Р Е Ш Е Н И Е**

1. **Барањето за пристап до информации од јавен карактер** од А.Т. од …, поднесено до Агенцијата за заштита на правото на слободен пристап до информациите од јавен карактер, заведено под бр. 08-6 на 26.09.2022 година **СЕ УВАЖУВА**.

***О Б Р А З Л О Ж Е Н И Е***

Барателот на информации, А.Т. од …, на 26.09.2022 година до Агенцијата за заштита на правото на слободен пристап до информации од јавен карактер, преку е-маил, поднесе Барање за пристап до информации од јавен карактер, заведено во архивата на Агенцијата под бр.08-6, со кое побара преку е-маил да му биде доставен електронски запис од следната информација од јавен карактер:

„1. Документи и информации за постапувањето на Општина Битола во врска Решението, со А. број 08-216 од 25.08.2022 година донесено од Агенцијата за заштита на правото на слободен пристап до информации од јавен карактер“.

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер изврши проверка во списите на предметот 08-216 и во евиденцијата на Агенцијата по што, во прилог на ова Решение, до Барателот, ја доставува информацијата со која располага Агенцијата и тоа:

* Известување за продолжување на рокот за доставување на бараната информација за пристап до информации од јавен карактер, број 11-87/20 од 09.09.2022 година, од Општина Битола.
* Е-маил порака за доставување на горенаведеното Известување.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

информации од јавен карактер

Петар Гајдов

Прилог:

- Горенаведените списи - фотокопија

Доставено до:

- Барател на информацијата

- архива на Агенцијата